Diari Oficial de la Generalitat Valenciana


Sumari del DOGV 5330, del 23-08-2006 (2006/9197)

Notificació a Álvaro Sales Safont de la sentència dictada en les actuacions del juí ordinari 521/2004.
------------------------------------------------------------------------------------------------------

### Dades del document

Número de DOGV
:   5330

Data del DOGV
:   23-08-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/9197


Organisme emissor
:   Jutjat de Primera Instància Número 2 de Vila-real

Tipus de document
:   Edicte

Notificació a Álvaro Sales Safont de la sentència dictada en les actuacions del juí ordinari 521/2004. [2006/S9197]  
Vila-real, 28 d'octubre de 2005  
Únic. L'article 267, paràgraf 1.º de la LOPJ, disposa: «Els tribunals no podran variar les resolucions que pronuncien després de firmades però sí aclarir algun concepte obscur i rectificar qualsevol error material que patisquen». Per una banda el paràgraf tercer de l'esmentat article permet la rectificació dels errors materials manifests i els aritmètics en qualsevol moment. L'article 214 de la LEC, produïx el que establix l'esmentat precepte de la LOPJ.  
Apreciat en este cas concret un error en la resolució de data 21 d'octubre de 2005, concretament en la seua decisió, es procedix al seu aclariment. Així, en la decisió haurà de constar que la quantitat principal produirà no l'interés legal sinó l'interés de demora pactat.  
Vistos els preceptes legals i altres de general i pertinent aplicació, es disposa:   
Que s'aclarix la sentència de data 21 d'octubre de 2005, en el sentit manifestat en el fonament anterior.  
Jutjat de Primera Instància i Instrucció número 2 de Vila-real.  
Procediment: juí ordinari 521/2004.  
Sentència  
Vila-real, 21 d'octubre de 2005  
María Eugenia Gozalbo Serer, jutgessa del Jutjat de Primera Instància i Instrucció número 2, ha vist les actuacions de juí ordinari per reclamació de quantitat número 521/2004, instats per la mercantil Lease Plan Servicios, SA, en qualitat de demandant, que actua sota la representació de la procuradora Eva María Pesudo Arenós i amb l'assistència lletrada de Salomé Sáez (en substitució de Raúl Vernia Azcárate) contra Álvaro Sales Safont, en qualitat de demandat i en situació de rebel·lia, es resol d'acord amb els següents.  
Decisió: que amb l'estimació íntegra de la demanda formulada per la procuradora Eva María Pesudo Arenós que actua en nom i representació de l'entitat mercantil Lease Plan Servicios, SA, es condemna Álvaro Sales Safont al pagament de 12.425,10 euros en concepte de principal, més els interessos legals que esta quantitat produïsca, i també al pagament de les costes processals.  
Notifiqueu esta resolució a les parts en la forma prevista por la Llei.  
Esta resolució no és ferma i contra esta es pot interposar recurs d'apel·lació en el termini de cinc dies comptadors des de l'endemà de la notificació davant l'Audiència Provincial.  
Esta és la meua sentència de la qual s'expedirà testimoniatge i s'unirà a les actuacions, que pronuncie, mane i firme.  
Vila-real, 26 de maig de 2006.. El secretari: Joaquín Ventura.